**PRAVIDLO O RYTMICKOM KRÁTENÍ (rytmický zákon)**

V spisovnej slovenčine za sebou nemôžu nasledovať dve dlhé slabiky (okrem výnimiek). Ak by mali pri skloňovaní / časovaní nasledovať za sebou dve dlhé slabiky za sebou, jedna z nich (zvyčajne druhá) sa skracuje.

Napr.: a) biely (vzor pekný) – malo by byť bielý – ale platí pravidlo o rytmickom krátení

b) rýdzeho (vzor cudzí) – cudzieho – malo by byť rýdzieho – ie sa skráti na e

**Výnimky z pravidla o rytmickom krátení: 12**

1. vzor vysvedčenie (lístie, prútie, skálie ...)

2. G pl. – í vzoru ulica a dlaň ( - dielní, vôní, spální, štrúdlí, schôdzí ...

 - cukrární, kaviarní, čakární, sietí, púští, piesní...)

3. G pl. s vkladanou dvojhláskou – ie (vkladá sa aj – e, vtedy sa rytmický zákon zachová)

 **vzor žena – výhra/výhier/výher výzva/výziev/výzev**

 **vzor ulica – štrúdľa/štrúdiel/štrúdlí**

 **vzor mesto – číslo/čísiel/čísel pásmo/pásiem/pásem krídlo/krídiel/krídel**

 **písmo/písiem/písem vlákno/vlákien/vláken**

4. vzor páví (líščí, netopierí ...) dvojtvary kohútí/kohutí, vtáčí/vtačí, pavúčí/pavučí

 **- ík, - ák slabika pred príponou sa kráti kamzík – kamzičí brhlík - brhličí**

 **slimák – slimačí chrobák – chrobačí**

**5. zložené slová typu**

 **jedenásťmiestny tisíckrát viacrázový viacnásobný šéftréner**

**6. neurčité zámená s časticou nie-, bár- niečí, niekým, bársčím, bárským ...**

**7. prípony – iar, - iareň múčiar, sietiar, míliar, rýchliareň, triediareň, sietiareň**

**8. predpony ná-, zá-, sú- námietka, nátierka, nádielka ...**

 **zámienka, zásielka, uzávierka ...**

 **súčiastka, súštátie, súznieť ...**

**9. slovesá vzor rozumieť zmúdrieť, znervóznieť, zvážnieť, skrásnieť, sprísnieť ...**

**10. prechodník slúžiac, chvíliac, riadiac, ľúbiac, vážiac ...**

**11. činné príčastie minulé na – vší – vyliavší, usmiavší, prehriavší**

**12. prítomný čas opakovacích slovies na – ievať – súdievať, chválievať, chránievať, trápievať ...**

***Žiak by mal rozlišovať:***

***1. Kedy sa uplatňuje pravidlo o rytmickom krátení***

 ***- v koreni slova je dlhá slabika, nasledujúca sa musí skrátiť – múdry, krásny, prísny,***

 ***biely, hlúpnuť, vládnuť, dosiahnuť ...***

***2. Kedy sa porušuje – všetky príklady od 1 po 12***

***3. Kedy sa nemá prečo uplatniť – zelený (v koreni slova sú dve krátke slabiky)***